《与客谈邹超因赋》
元代·郭钰

邹超一白丁，凛凛节士操。挥戈回白日，日沉戈亦倒。

使其缀朝班，不愧国中老。遂成薛侯名，宇宙忽新造。

煌煌天使星，辉光照穷昊。老守众所推，深意完城堡。

判笔负所期，丹心向谁告。城中百万家，稽首忠厚报。

薛侯今有孙，家声宜自保。邹超不再见，耆旧伤怀抱。

臣各为其主，生死尽其道。我生百年后，俯仰忧心捣。

侧身望青原，寒烟黯秋草。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。